Id-Deċiżjoni tal-Kummissjoni
tat-23 ta’ Lulju 1999
dwar il-konkluzzjoni ta’ żewġ ftehim dwar koperazzjoni bejn il-Komunità Ewropea għall-Enerġija Atomika u l-Kabinett ta’ Ministri ta’ l-Ukrajna fil-qasam ta’ sigurtà nukleari u fil-qasam tal-fużjoni nukleari kkontrollata
(notifikata bid-dokument numru K(1999) 2405)
(2002/924/Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea dwar l-Enerġija Atomika, u b’mod partikolari t-tieni paragrafu ta’ l-Artikolu 101 tiegħu,
Wara li kkunsidrat l-approvazzjoni tal-Kunsill,
Billi ż-żewġ ftehim bejn il-Komunità Ewropea dwar l-Enerġija Atomika u l-Kabinett ta’ Ministri ta’l-Ukrajna fil-qasam ta’ sigurtà nukleari u fil-qasam tal-fusjoni nukleari kkontrollata għandhom jiġu konklużi,
IDDEĊIDIET DAN LI ĠEJ:
Artikolu Waħdieni
Iż-żewġ ftehim bejn il-Komunità Ewropea dwar l-Enerġija Atomika u l-Kabinett ta’ Ministri ta’ l-Ukrajna fil-qasam ta’ sigurtà nukleari u fil-qasam tal-fużjoni nukleari kkontrollata huma hawnhekk konklużi f’isem il-Komunità Ewropea għall-Enerġija Atomika.
It-testi taż-żewġ Ftehim huma annessi ma’ din id-Deċiżjoni.
Magħmula fi Brussel, fit-23 ta’ Lulju 1999.